మూడో వంతు కంపెనీలపై వేటే..!
- తాజాగా మరో 2.5 లక్షల కంపెనీలపై సర్కారు నజర్‌
-  డొల్ల కంపెనీల ఏరివేతలో భాగంగా చర్యలు
- రెండేండ్లుగా పనిచేయని సంస్థలే టార్గెట్‌
- త్వరలో నోటీసులు జారీకి రంగ సిద్ధం..
న్యూఢిల్లీ: దేశంలో డొల్ల కంపెనీల ఏరివేతలో భాగంగా సర్కారు కఠిన నిర్ణయాలు తీసుకుంటోంది. గత రెండేం డ్లుగా ఎలాంటి కార్యకలాపాలు నిర్వహించని కంపెనీల నమోదును రద్దు చేయాలని ప్రభుత్వం యోచిస్తున్నట్టుగా సమాచారం. దీంతో దేశంలో ఉన్న కంపెనీలోల దాదాపు25 నుంచి 30శాతం కంపెనీలు త్వరలో మూతబడనున్నాయని తెలుస్తోంది. డొల్ల కంపెనీలను గుర్తించే క్రమంలో కొన్ని కంపెనీలు గత రెండేళ్లుగా క్రీయాశీలకంగా లేవని ఇటీవల కార్పొరేట్‌ వ్యవహారాల మంత్రుత్వ శాఖ గుర్తించినట్లు సమా చారం. అలాంటి కంపెనీలు దేశవ్యాప్తంగా దాదాపు 3 నుం చి 4 లక్షల వరకు (దాదాపు 35శాతం) ఉన్నాయని సమా చారం. వాటిపై చర్యలు తీసుకోవాలని కేంద్ర ప్రభుత్వం భావిస్తోంది. ఒకవేళ వాటి రిజిస్ట్రేషన్లను రద్దు చేస్తే ఆ కంపె నీలన్నీ మూతబడతాయి. డొల్ల కంపెనీల ఏరివేతలో భాగం గా సర్కారు ఇటీవలే 2.25 లక్షల సంస్థలను ఫేక్‌ కంపెనీ లుగా గుర్తించిన ప్రభుత్వం వాటిని డీరిజిస్టర్‌ చేసింది. ఒక కంపెనీ రెండేండ్లుగా ఎలాంటి వ్యాపార కార్యక్రమాలు చేయ కుండా.. ఎలాంటి ఆదాయం పొందకుండా ఉంటే.. ఆ కంపెనీల డీరిజిస్టర్‌ చేసే వెసులుబాటు కంపెనీల చట్టం లోని సెక్షన్‌ 248 కల్పిస్తోంది. దీనిని ఆసరా చేసుకొనే ఇప్పు డు ప్రభుత్వం డొల్ల కంపెనీలపై వేడు వేయాలని భావిస్తోంది. ఇందులో భాగంగా తొలత ఎలాంటి కార్యకలాపాలు లేకుండా ఉన్న సంస్థలకు ప్రభుత్వం నోటీసులను జారీ చేయనుంది. వాటికి 30 రోజుల్లోగా కంపెనీలు స్పందించాల్సి ఉంటుంది. కంపెనీలు ఇచ్చే వివరణ సక్రమంగా లేకుంటే సదరు కంపెనీల రిజిస్ట్రేషన్‌ను సర్కారు రద్దు చేయనుంది.
5 లక్షలకు చేరనున్న డొల్ల కంపెనీలు..
ఆర్థిక లావాదేవీలు వెల్లడించకుండా నల్లడబ్బు చెలామణి చేస్తున్నాయనే అనుమానంతో దాదాపు 2.25 లక్షల కంపెనీల లావాదేవీలను రిజిస్ట్రార్‌ ఆఫ్‌ కంపెనీస్‌ (ఆర్‌వోసీ) స్తంబింపజేసింది. ఈ కంపెనీలు 2015-16, 2016-17 (గత రెండేండ్లుగా) ఆర్ధిక లావాదేవీలను ఆర్‌వో సీకి సమర్పించలేదన్నది అప్పటో ప్రధాన ఆరోపణ. అదే విధంగా మూడేళ్ల పాటు 2013-14, 2014-15, 2015-16లో రిటర్న్‌లు సమర్పించని 3.09 లక్షల మంది డైరెక్టర్లను అనర్హత (డిస్‌క్వాలిఫై)వేటు వేసింది. ప్రస్తుత ఆర్ధి క సంవత్సరం రెండో రౌండ్‌లో మరో 2,25,910 డొల్ల కంపెనీలను గుర్తించినట్లు కార్పొరేట్‌ వ్యవహారాల మంత్రిత్వ శాఖ వెల్లడించింది. గతేడాదిలో ప్రకటించిన 2.20 లక్షల కంపెనీల డొల్ల కంపెనీలతో కలుపుకుంటే మొత్తంగా వీటి సంఖ్య 5 లక్షలకు చేరిందని ఆర్థిక శాఖ వర్గాలు తెలిపాయి. సీరియస్‌ ఫ్రాడ్‌ ఇన్వెస్టిగేషన్‌ ఆఫీసు (ఎస్‌ఎఫ్‌ఐవో) ఇప్పటికే వివిధ ఎజెన్సీల సమాచారాల సేకరణ తర్వాత 16,537 కంపెనీలను డొల్ల కంపెనీలుగా గుర్తించింది. కామన్‌ డైరెక్టర్లుగా ఉన్న మరో 16,739 కంపెనీలను డొల్ల కంపెనీలకు అవకాశం (డెరివ్‌డ్‌)గా ఉన్నవాటిగాను, మరో 80,670 కంపెనీలను అనుమానితంగా గుర్తించారు.
మీ స్నేహితులకు రికమెండ్ చెయ్యండి